17. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 58658 της 9/11 Μαΐου 1972 (ΦΕΚ Β΄ 330) Περί της διαδικασίας πληρώσεως των θέσεων εκπαιδευτικού και βοηθητικού εργαστηριακού προσωπικού των Σχολών Μέσης και Κατωτέρας Επαγγελματικής Εκπαιδεύσεως της Σιβιτανιδείου Δημοσίας Σχολής Τεχνών και Επαγγελμάτων. ΄Εχοντες υπ’ όψιν:1)Τας διατάξεις των άρθρ. 9 10, 20 και 25 του Ν.Δ. 580/1970 «περί του εποπτικού, εκπαιδευτικού, βοηθητικού εργαστηριακού, διοικητικού και βοηθητικού προσωπικού των Κατωτέρων και Μέσων Επαγγελματικών Σχολών και τινων οργανωτικών διατάξεων». 2)Την υπ’ αριθ. 382/2.5.1972 γνωμοδότησιν του Ανωτάτου Συμβουλίου Δημοσίων Υπηρεσιών αποφασίζομεν: Καθορίζομεν ως ακολούθως τα της διαδικασίας πληρώσεως των θέσεων εκπαιδευτικού και βοηθητικού εργαστηριακού προσωπικού των Σχολών Μέσης και Κατωτέρας Επαγγελματικής Εκπαιδεύσεως της Σιβιτανιδείου Δημοσίας Σχολής Τεχνών και Επαγγελμάτων. 1.Προς πλήρωσιν των εκάστοτε κενών θέσεων εκδίδεται σχετική προκήρυξις, δημοσιευομένη δις εις δύο των εν Αθήναις εκ των μάλλον κυκλοφορουσών εφημερίδων, δια της οποίας καλούνται οι ενδιαφερόμενοι να καταλάβουν τας ως άνω θέσεις, όπως εντός προθεσμίας 20 ημερών από της τελευταίας δημοσιεύσεως, υποβάλωσιν εις την Υπηρεσίαν Προσωπικού της Σιβιτανιδείου Σχολής Τεχνών και Επαγγελμάτων αίτησιν μετά των νομίμων δικαιολογητικών. 2)Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται: α)Προκειμένου περί των πτυχιούχων Ανωτάτων και Ανωτέρων Σχολών υπό του Υπηρεσιακού Συμβουλίου της Σιβιτανιδείου Δημοσίας Σχολής Τεχνών και Επαγγελμάτων βάσει των υπ’ αυτών υποβαλλομένων δικαιολογητικών: β)Προκειμένου περί των λοιπών υπό τριμελούς επιτροπής εκ των μελών του ως άνω Συμβουλίου, οριζομένων υπό του Προέδρου αυτού και κατόπιν δοκιμασίας των υποψηφίων προς διαπίστωσιν της επαγγελματικής και διδακτικής ικανότητος αυτών. 3)Κατά την επιλογήν τηρούνται αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις του άρθρ. 24 παρ. 2 του Νόμ. 1811/1951. Η παρούσα δημοσιευθήτω δια της Εφημερίδος της Κυβερνήσεως. 